Sitteplassen | Kunnskapsbanken
Sitteplassen i en bil trenger ikke å være et standard bilsete. Det er mulig å sitte i en elektrisk rullestol eller i et spesialsete. Både komfort og sikkerhet må vurderes i samarbeid med bilrådgiver fra NAV og bilombygger.
Les mer om bruk av rullestol i bil.
Personer som får tilrettelagt bil fra NAV trenger ofte en tilpasset sitteplass i bilen. Dette kan være egen elektrisk rullestol, originalsete i bilen eller et innmontert spesialsete. Sitteplassen må være i tilknytning til en av karosseriets forsterkede stolper slik at man kan benytte originalt bilbelte eller ettermontere et godkjent bilbelte.
Unngår overflytting mellom rullestol og bilsete (overflytting i bil kan være krevende med tanke på at det ofte er lavt under taket)
Rullestolen er tilpasset den enkelte og kan gi god sittestabilitet
En elektrisk rullestol har som regel elektriske setejusteringer som gir mulighet for stillingsendring og trykkavlastning
Sittehøyden i en elektrisk rullestol er ofte høyere enn i et standard bilsete. Det kan gi en utfordring med tanke på innkjøringshøyde, innvendig takhøyde, høyde under rattet og sikt ut frontruta. (Se bildet under.)
En elektrisk rullestol er bredere enn originalsetene, og det kan derfor være behov for tilpasning av førermiljøet dersom rullestol skal benyttes som førersete
Ved reparasjoner på rullestolen vil den ikke være tilgjengelig som bilsete
En godt tilpasset elektrisk rullestol kan fungere som førersete. Utsyn kan bli en utfordring.
Sittehøyden kan være en utfordring ved innkjøring
Det må være noe klaring mellom lår, knær og bilrattet
Originalt bilsete og spesialsete
Lite bevegelse i setene under kjøring
Sjelden utfordringer med tanke på sittehøyde, utsyn og høyde under rattet
Andre som skal kjøre bilen kan som regel benytte samme sete
Man må foreta overflytting mellom rullestol og bilsete/spesialsete inne i bilen
Rullestolen krever plass og gir ekstra lastevekt. Dette kan gå på bekostning av andre passasjerplasser og andre hjelpemidler som er nødvendig å ha med i bilen
Etter å ha sikret rullestolen i godkjent rullestolfeste kan man flytte seg over til et svingbart bilsete. Her er bilsetet montert på 6-veis seteunderstell som kan roteres, heves/senkes og kjøres frem/tilbake.
Noen medisinske tilstander gjør at personer ikke kan transporteres sittende, men må ligge i bilen. Løsninger med liggende transport må alltid godkjennes av Statens vegvesen før ombyggingen kan starte. Påbud om bruk av bilbelte eller annet sikringsutstyr gjelder ikke når vedkommende har med legeerklæring som fritar fra å bruke bilbelte (jfr. forskrift om bruk av bilbelte mv.).
Liggende transport i bil
Sengen er montert på understell som sitter fast i skinner i gulvet
Sengen er montert på et understell på en elektrisk rullestol som gjør sengen flyttbar. Sengen låses fast i et elektrisk rullestolfeste.